Ο **Κάρελ Πομπόρσκι** (τσεχικά: *Karel Poborský*, γεννήθηκε 30 Μαρτίου 1972) είναι Τσέχος πρώην επαγγελματίας ποδοσφαιριστής, ο οποίος αγωνιζόταν ως δεξιός πλάγιος μέσος. Ήταν πιο γνωστός για την τεχνική του ικανότητα και ρυθμό.

Ο Πομπόρσκι ξεκίνησε και τελείωσε τη σταδιοδρομία του στην ΣΚ Ντιναμό Τσέσκε Μπουντεγιόβιτσε, όπου ο αριθμός της φανέλας του (8) αποσύρθηκε προς τιμήν του. Κέρδισε επίσης τον τίτλο του Πρωταθλήματος Τσεχίας με τους δύο μεγαλύτερους συλλόγους της Πράγας - τη Σλάβια και τη Σπάρτα. Μεταξύ αυτών των εγχώριων θριάμβων, κέρδισε τον τίτλο της Πρέμιερ Λιγκ με τη Μάντσεστερ Γιουνάιτεντ και έπαιξε επίσης για τη Μπενφίκα και τη Λάτσιο.

Μετά τον Πετρ Τσεχ, ο Πομπόρσκι κατατάσσεται δεύτερος στον αριθμό συμμετοχών για την εθνική ομάδα της Τσεχίας, με 118 συμμετοχές μεταξύ του 1994 και του 2006 και αποσύρθηκε από το διεθνές ποδόσφαιρο αφού έπαιξε στο πρώτο Παγκόσμιο Κύπελλο της χώρας. Έπαιξε επίσης σε τρία Ευρωπαϊκά Πρωταθλήματα, όπου ονομάστηκε στην Ομάδα της Διοργάνωσης στο Ευρωπαϊκό Πρωτάθλημα του 1996, στο οποίο βοήθησε τη Τσεχία να φτάσει στον τελικό.

Σταδιοδρομία σε συλλόγους
-------------------------

Ο Πομπόρσκι ξεκίνησε να παίζει επαγγελματικά με τις ΣΚ Ντιναμό Τσέσκε Μπουντεγιόβιτσε, ΦΚ Βικτόρια Ζίζκοφ και ΣΚ Σλάβια Πράγας (τη σεζόν που ο Πάτρικ Μπέργκερ έφυγε για την Μπορούσια Ντόρτμουντ).

Ο Πομπόρσκι ήταν ένας από τους πολλούς παίκτες της Εθνικής Τσεχίας στο Ευρωπαϊκό Πρωτάθλημα του 1996 που έφυγε από την Τσεχία για να παίξει σε άλλη χώρα μετά το τέλος της διοργάνωσης. Τον Ιούλιο του 1996 υπέγραψε με την Μάντσεστερ Γιουνάιτεντ, αλλά, λόγω της αυξανόμενης δόξας του Ντέιβιντ Μπέκαμ, ο Πομπόρσκι κατάφερε να αγωνιστεί μόνο μιάμιση σεζόν στο Ολντ Τράφορντ. Κατάφερε να κερδίσει ένα μετάλλιο νικητή της Πρέμιερ Λιγκ τη σεζόν 1996-97, όπου έπαιξε σε 22 από τους 38 αγώνες πρωταθλήματος και σκόραρε τέσσερα γκολ, βοηθώντας επίσης την Γιουνάιτεντ να φτάσει στους ημιτελικούς του ΟΥΕΦΑ Τσάμπιονς Λιγκ.

Τον Ιανουάριο του 1998, εντάχθηκε στην πορτογαλική Μπενφίκα, όπου έπαιξε το καλύτερο του ποδόσφαιρο, παίζοντας στο πλευρό του Ζοάο Πίντο και έγινε ένας από τους αγαπημένους παίκτες των φιλάθλων.

Μετά από μια σειρά από εντυπωσιακές επιδόσεις, ο Πομπόρσκι τον Ιανουάριο του 2001 μεταγράφηκε στη Λάτσιο της Σέριε Α, στην οποία είχε βασικό ρόλο στην τελική κατάληξη του τίτλου πρωταθλήματος της σεζόν 2001-02. Την τελευταία αγωνιστική της σεζόν η Ίντερ έπαιζε στην έδρα της Λάτσιο γνωρίζοντας ότι μια νίκη θα της έδινε τον τίτλο. Ωστόσο, η Λάτσιο κέρδισε με 4-2, με τον Πομπόρσκι να σκοράρει δύο φορές και τον τίτλο να πηγαίνει στη Γιουβέντους. Τον Ιούλιο του 2002, επέστρεψε στην πατρίδα του, υπογράφοντας με τη Σπάρτα Πράγας, όπου έγινε ο πιο υψηλά αμειβόμενος ποδοσφαιριστής που έπαιξε στην Τσεχία. Στη συνέχεια επέστρεψε στον πρώτο του σύλλογο, τη Ντιναμό Τσέσκε Μπουντεγιόβιτσε, σκοράροντας δύο γκολ και δίνοντας μία ασίστ στη νίκη με 4-0 εναντίον της ΣΚ Σίγκμα Όλομουτς στον πρώτο του αγώνα. Αποσύρθηκε στις 28 Μαΐου 2007, μετά από αγώνα εναντίον μιας άλλης πρώην ομάδας του, της Σλάβια Πράγας.

Εθνική ομάδα
------------

Η πρώτη διεθνής συμμετοχή του Πομπόρσκι, εναντίον της Τουρκίας στις 23 Φεβρουαρίου 1994, ήταν επίσης ο πρώτος αγώνας για την Εθνική Τσεχίας μετά τη διάλυση της Τσεχοσλοβακίας. Έπαιξε για τη χώρα του στο Ευρωπαϊκό Πρωτάθλημα του 1996, όπου ήταν ένας από τους πολυτιμότερουςς παίκτες της Εθνικής Τσεχίας και ολόκληρης της διοργάνωσης, στην οποία σημείωσε τη φημισμένη «λόμπα του Πομπόρσκι», στο Ευρωπαϊκό Πρωτάθλημα του 2000 και στο Ευρωπαϊκό Πρωτάθλημα του 2004, καθώς επίσης και στο Παγκόσμιο Κύπελλο του 2006, όπου οι εμφανίσεις του ήταν πολύ υποτονικές, λόγω της ηλικίας και του συμβολαίου του με την Τσέσκε Μπουντεγιόβιτσε, με την οποία είχε παίξει μόνο σε 2 αγώνες της δεύτερη κατηγορίας Τσεχίας. Μετά το Παγκόσμιο Κύπελλο του 2006, ο Πομπόρσκι αποσύρθηκε από την εθνική ομάδα.

Μετά την αποχώρησή του από το ποδόσφαιρο το 2007, ο Πομπόρσκι άρχισε να εργάζεται ως τεχνικός διευθυντής για την εθνική ομάδα.

### Λόμπα του Πομπόρσκι

Το όνομα του Πομπόρσκι συνδέεται συχνά με την απόδοσή του στο Ευρωπαϊκό Πρωτάθλημα του 1996, όπου κατά τη διάρκεια του προημιτελικού αγώνα εναντίον της Πορτογαλίας, «τσίμπησε» την μπάλα και την πέρασε πάνω από τον τερματοφύλακα Βίτορ Μπαΐα. Το γκολ έγινε ένα σήμα κατατεθέν για τον Πομπόρσκι, καθώς αυτό το είδος σουτ αποδόθηκε σύντομα σε αυτόν.

Το 2008, ψηφίστηκε ως το καλύτερο γκολ στο πλαίσιο της δημοσκόπησης *«γκολ της ημέρας»* της *Carlsberg* στο Euro2008.com. Με σύλλογο, ο Πομπόρσκι σημείωσε παρόμοιο γκολ εναντίον της Πόρτο (και πάλι με τον Βίτορ Μπαΐα ως τερματοφύλακα), ενώ έπαιζε στη Μπενφίκα.

Προσωπική ζωή
-------------

Το 2016, ο Πομπόρσκι τοποθετήθηκε σε ιατρικό κώμα μετά από προσβολή από εγκεφαλική λοίμωξη, που άφησε τους μύες στο πρόσωπό του να παραλύσουν και να έχει υπερευαισθησία στο φως. Πέρασε τρεις εβδομάδες σε καραντίνα στο νοσοκομείο πριν αναρρώσει πλήρως.

Τίτλοι και διακρίσεις
---------------------

**Σλάβια Πράγας**

* Πρωτάθλημα Τσεχίας: 1995-96

**Μάντσεστερ Γιουνάιτεντ**

* Πρέμιερ Λιγκ: 1996-97
* Κομιούνιτι Σιλντ: 1996, 1997

**Σπάρτα Πράγας**

* Πρωτάθλημα Τσεχίας: 2002-03, 2004-05
* Κύπελλο Τσεχίας: 2003-04

**Τσεχία**

* Φιναλίστ σε Ευρωπαϊκό Πρωτάθλημα: 1996
* Κύπελλο Συνομοσπονδιών ΦΙΦΑ τρίτη θέση: 1997

**Ατομικές**

* Τσέχος Ποδοσφαιριστής της Χρονιάς : 1996 (το μοιράστηκε με τον Πάτρικ Μπέργκερ)
* Ομάδα της Διοργάνωσης στο Ευρωπαϊκό Πρωτάθλημα του 1996
* Ομάδα της Χρονιάς του Πρωταθλήματος Τσεχίας: 1995-96, 2002-03, 2003-04, 2004-05
* Τσεχική ποδοσφαιρική προσωπικότητα της χρονιάς του πρωταθλήματος Τσεχίας: 2003, 2004, 2005
* Κορυφαίος σε ασίστ: Ευρωπαϊκό Πρωτάθλημα του 1996Ευρωπαϊκό Πρωτάθλημα του 1996 (3 ασίστ, το μοιράστηκε με τον Γιουρί Τζορκαέφ), Ευρωπαϊκό Πρωτάθλημα του 2004 (4 ασίστ)

Στατιστικά σταδιοδρομίας
------------------------

### Συλλογικά

| Ομάδα | Κατηγορία | Σεζόν | Πρωτάθλημα | Κύπελλο | Λικγ Καπ | Ευρώπη | Άλλες | Σύνολο |
| --- | --- | --- | --- | --- | --- | --- | --- | --- |
| Συμ. | Γκολ | Συμ. | Γκολ | Συμ. | Γκολ | Συμ. | Γκολ | Συμ. | Γκολ | Συμ. | Γκολ |
| Τσέσκε Μπουντεγιόβιτσε | Πρωτάθλημα Τσεχοσλοβακίας | 1991-92 | 26 | 0 |  |  | — |  |  | — |  |  |
| 1992-93 | 29 | 7 |  |  | — |  |  | — |  |  |
| Πρωτάθλημα Τσεχίας | 1993-94 | 27 | 8 |  |  | — |  |  | — |  |  |
| Σύνολο | 82 | 15 |  |  | — |  |  | — |  |  |
| Βικτόρια Ζίζκοφ | Πρωτάθλημα Τσεχίας | 1994-95 | 27 | 10 |  |  | — |  |  | — |  |  |
| 1995-96 | 1 | 0 |  |  | — |  |  | — |  |  |
| Σύνολο | 28 | 10 |  |  | — |  |  | — |  |  |
| Σλάβια Πράγας | Πρωτάθλημα Τσεχίας | 1995-96 | 26 | 11 | 2 | 0 | — | 11 | 2 | — | 39 | 13 |
| Μάντσεστερ Γιουνάιτεντ | Πρέμιερ Λιγκ | 1996-97 | 22 | 3 | 2 | 0 | 2 | 1 | 6 | 0 | 1 | 0 | 33 | 4 |
| 1997-98 | 10 | 2 | 0 | 0 | 1 | 0 | 4 | 0 | 0 | 0 | 15 | 2 |
| Σύνολο | 32 | 5 | 2 | 0 | 3 | 1 | 10 | 0 | 1 | 0 | 48 | 6 |
| Μπενφίκα | Πριμέιρα Λίγα | 1998-99 | 19 | 5 |  |  |  |  |  |  | — |  |  |
| 1999-2000 | 29 | 5 |  |  |  |  |  |  | — |  |  |
| 2000-01 | 13 | 1 |  |  |  |  |  |  | — |  |  |
| Σύνολο | 61 | 11 |  |  |  |  |  |  | — |  |  |
| Λάτσιο | Σέριε Α | 2000-01 | 19 | 1 |  |  | — |  |  | 0 | 0 |  |  |
| 2001-02 | 27 | 4 |  |  | — |  |  | — |  |  |
| Σύνολο | 46 | 5 |  |  | — |  |  | 0 | 0 |  |  |
| Σπάρτα Πράγας | Πρωτάθλημα Τσεχίας | 2002-03 | 29 | 8 |  |  | — |  |  | — |  |  |
| 2003-04 | 28 | 11 |  |  | — |  |  | — |  |  |
| 2004-05 | 24 | 6 |  |  | — |  |  | — |  |  |
| 2005-06 | 6 | 1 |  |  | — |  |  | — |  |  |
| Σύνολο | 81 | 26 |  |  | — |  |  | — |  |  |
| Τσέσκε Μπουντεγιόβιτσε | Δεύτερη Κατηγορία Τσεχίας | 2005-06 | 14 | 8 |  |  | — | — | — |  |  |
| Πρωτάθλημα Τσεχίας | 2006-07 | 12 | 2 |  |  | — | — | — |  |  |
| Σύνολο | 26 | 10 |  |  | — |  |  | — |  |  |
| Σύνολο σταδιοδρομίας | 388 | 93 |  |  |  |  |  |  |  |  |  |  |

### Διεθνής

Πηγή:

| Εθνική Τσεχίας |
| --- |
| Έτος | Συμ. | Γκολ |
| 1994 | 6 | 0 |
| 1995 | 5 | 0 |
| 1996 | 12 | 1 |
| 1997 | 9 | 0 |
| 1998 | 8 | 0 |
| 1999 | 11 | 1 |
| 2000 | 10 | 2 |
| 2001 | 11 | 0 |
| 2002 | 10 | 1 |
| 2003 | 8 | 2 |
| 2004 | 11 | 0 |
| 2005 | 10 | 0 |
| 2006 | 7 | 1 |
| Σύνολο | 118 | 8 |

Παραπομπές
----------

1. ↑  (πολλαπλές γλώσσες) *Transfermarkt*. 3420. Ανακτήθηκε στις 9  Οκτωβρίου 2017.
2. ↑  (πολλαπλές γλώσσες) *FBref.com*. bcff20dc.
3. ↑  (Ισπανικά) *Argentine Soccer Database*. 46859.
4. ↑  (πολλαπλές γλώσσες) *Transfermarkt*. 3420. Ανακτήθηκε στις 6  Ιουλίου 2021.
5. ↑  Τέρνμπουλ, Σάιμον (7 Ιουλίου 1996). «All aboard gravy train». The Independent.. Ανακτήθηκε στις 18 Απριλίου 2012.
6. ↑  «Sporting Heroes». Sporting Heroes. Ανακτήθηκε στις 13 Μαρτίου 2012.
7. ↑  «Juve's gain is Inter's pain». espn.com. 5 Μαΐου 2002. Ανακτήθηκε στις 5 Οκτωβρίου 2017.
8. ↑  «Poborský bude hrát za své Budějovice» (στα τσεχικά). idnes.cz. 23 Σεπτεμβρίου 2005.. Ανακτήθηκε στις 3 Απριλίου 2013.
9. ↑  «Poborský dal dva góly a třetí připravil» (στα τσεχικά). idnes.cz. 25 Σεπτεμβρίου 2005.. Ανακτήθηκε στις 3 Απριλίου 2013.
10. ↑  Κάλι, Τζον (24 Ιουνίου 1996). «Poborsky piques Portugal». *The Independent*.. Ανακτήθηκε στις 23 Ιουνίου 2016.
11. ↑  «Poborsky, a Czech constant». *FIFA.com* (FIFA). Αρχειοθετήθηκε από το πρωτότυπο στις 2016-10-28.. Ανακτήθηκε στις 23 Ιουνίου 2016.
12. ↑  «Poborský voted best solo strike». UEFA. 7 Μαΐου 2008. Ανακτήθηκε στις 1 Μαΐου 2015.
13. ↑  Μπάτλερ, Μάικλ (20 Απριλίου 2019). «Karel Poborsky: 'They put me into a coma. All my face muscles were paralysed'». *The Guardian* (Guardian News and Media).. Ανακτήθηκε στις 22 Απριλίου 2019.
14. ↑  «Karel Poborsky: Overview». Πρέμιερ Λιγκ. Αρχειοθετήθηκε από το πρωτότυπο στις 17 Απριλίου 2018. Ανακτήθηκε στις 17 Απριλίου 2018.
15. ↑  uefa.com (25 Απριλίου 2016). «UEFA EURO 2016 - History – UEFA.com» (στα αγγλικά). *UEFA.com*.. Ανακτήθηκε στις 15 Ιουλίου 2018.
16. ↑  uefa.com. «UEFA EURO 2004 - History - Statistics – UEFA.com». *UEFA.com* (στα Αγγλικά). Ανακτήθηκε στις 15 Ιουλίου 2018.
17. ↑  UEFA.com (17 Ιουνίου 2020). «EURO final tournament assists: All you need to know». *UEFA.com* (στα Αγγλικά). Ανακτήθηκε στις 14 Ιουλίου 2020.
18. ↑  «SK Slavia Prague stats — 1995». Αρχειοθετήθηκε από το πρωτότυπο στις 8 Ιανουαρίου 2009. Ανακτήθηκε στις 15 Μαρτίου 2012.
19. ↑  «SK Slavia Prague stats — 1996». Αρχειοθετήθηκε από το πρωτότυπο στις 28 Απριλίου 2010. Ανακτήθηκε στις 15 Μαρτίου 2012.
20. ↑  «Karel Poborský – Century of International Appearances». Rsssf.com. 23 Ιουλίου 2006. Ανακτήθηκε στις 13 Μαρτίου 2012.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κάρελ Πομπόρσκι** |

* (Τσεχικά) Κάρελ Πομπόρσκι από την CMFS Επεξεργασία στα Wikidata
* (Πορτογαλικά) Κάρελ Πομπόρσκι στο ForaDeJogo Επεξεργασία στα Wikidata
* Κάρελ Πομπόρσκι στην ιστοσελίδα National-Football-Teams.com Επεξεργασία στα Wikidata
* Προφίλ στο Transfermarkt.com

|  |  |  |  |  |
| --- | --- | --- | --- | --- |
| 

| π • σ • ε
**Εθνική Τσεχίας – Μουντιάλ 2006** |
| --- |
|  |
|  | 
* 1 Τσεχ
* 2 Γκριγκέρα
* 3 Μάρες
* 4 Γκάλασεκ (α)
* 5 Κόβατς
* 6 Γιανκουλόφσκι
* 7 Σιόνκο
* 8 Πομπόρσκι
* 9 Κόλερ
* 10 Ρόσιτσκι
* 11 Νέντβεντ
* 12 Λόκβεντς
* 13 Γιράνεκ
* 14 Γιάρολιμ
* 15 Μπάρος
* 16 Μπλάζεκ
* 17 Στάινερ
* 18 Χάιντς
* 19 Πόλακ
* 20 Πλασίλ
* 21 Ουιφαλούσι
* 22 Ρόζεναλ
* 23 Κίνσκι
* Προπονητής: Μπρύκνερ
 |

 |